गेल-विराट के तूफान में उड़ा गुजरात लॉयंस, आरसीबी की जीत
राजकोट. आईपीएल-10 के 20वें मैच में क्रिस गेल (77) और विराट कोहली (64) की तूफानी बैटिंग की बदौलत आरसीबी ने जीत के ट्रैक पर वापसी की है. उसने गुजरात लॉयंस को 21 रन से हरा दिया. मुकाबले में रॉयल चैलेंजर्स बेंगलुरु ने 213 रनों का पहाड़ सरीखा स्कोर खड़ा किया. जवाब में गुजरात लॉयंस की टीम 7 विकेट पर 192 रन तक ही पहुंच सकी.
फिंच भी नहीं कर सके कमाल
दिल्ली डेयरडेविल्स के तेज़ गेंदबाज़ पैट कमिंस ने अपनी टीम के कैप्टन और तेज़ गेंदबाज़ ज़हीर ख़ान को लेकर एक बड़ा बयान दिया. उन्होंने कहा है,'मुझे ज़हीर ख़ान की कप्तानी में खेलना बहुत पसंद है.' कमिंस, ज़हीर को अपने साथ ऑस्ट्रेलिया भी ले जाना चाहते हैं.
IPL : केकेआर ने दिल्ली को घर में घुसकर हराया, लगातार तीसरी जीत से टॉप पर
नयी दिल्ली : मनीष पांडे (नाबाद 69) की सूझबूझ भरी तेज तर्रार पारी से कोलकाता नाइटराइडर्स ने फिरोजशाह कोटला मैदान पर अंतिम ओवर में रोमांच की पराकाष्ठा तक पहुंचे इंडियन प्रीमियर लीग मैच में दिल्ली डेयरडेविल्स को एक गेंद शेष रहते चार विकेट से हराकर लगातार तीसरी जीत दर्ज की
घरेलू टीम ने सलामी बल्लेबाज संजू सैमसन की शुरू में खेली गयी 39 रन और रिषभ पंत की अंत में चार छक्कों से सजी 38 रन की पारी से सात विकेट गंवाकर 168 रन बनाये. इस लक्ष्य का पीछा करने उतरी कोलकाता नाइटराइडर्स ने 19.5 ओवर में छह विकेट पर 169 रन बनाकर जीत दर्ज की. पांडे के अलावा यूसुफ पठान ने 59 रन की पारी खेलकर फार्म में वापसी की.
केकेआर इस तरह पांच मैच में चार जीत से आठ अंक लेकर शीर्ष पर पहुंच गयी जबकि दिल्ली चार मैचों में दो जीत से चार अंक लेकर तीसरे स्थान पर है. अंतिम ओवर में केकेआर को जीत के लिये नौ रन की दरकार थी, अमित मिश्रा के ओवर की पहली गेंद में कोई रन नहीं बना, दूसरी गेंद पर क्रिस वोक्स (03) आउट हुए, तीसरी में एक रन बना, चौथी गेंद में पांडे ने छक्का लगाया, पांचवीं गेंद में दो रन बनाकर टीम को लक्ष्य तक पहुंचाया.
हैदराबाद : भुवनेश्वर कुमार की कातिलाना गेंदबाजी के आगे मनन वोहरा की साहसिक पारी आखिर में बेकार चली गयी और सनराइजर्स हैदराबाद ने उतार चढ़ाव से भरे आईपीएल मैच में किंग्स इलेवन को पांच रन के करीबी अंतर से हराया.
किंग्स इलेवन के सामने 160 रन का लक्ष्य था लेकिन 12 ओवर के बाद उसका स्कोर पांच विकेट पर 67 रन था. सलामी बल्लेबाज वोहरा ने हालांकि एक छोर संभालकर 50 गेंदों पर नौ चौकों और पांच छक्कों की मदद से 95 रन की आकर्षक पारी खेली लेकिन दूसरे छोर से उन्हें कोई मदद नहीं मिली और किंग्स इलेवन की पूरी टीम 19.4 ओवर में 154 रन पर सिमट गयी.
नई दिल्ली, पीटीआइ। महेंद्र सिंह धौनी आइपीएल में पुणे की टीम से खेल रहे हैं। धौनी के फैंस को उनके तूफानी अवतार का इंतजार है, जो अब तक पूरा नहीं हो सका है। सोशल मीडिया पर कई लोग धौनी के इस प्रदर्शन पर सवाल उठा रहे हैं तो अब भारत के एक पूर्व कप्तान ने भी बड़ी बात कह दी है।
धौनी से पहले टीम इंडिया के दूसरे महान कप्तान माने जाने वाले सौरव गांगुली ने कहा है कि महेंद्र सिंह धौनी वनडे मैचों के तो चैंपियन खिलाड़ी हैं लेकिन उन्होंने टी 20 मैचों में धौनी की प्रतिभा पर शक जाहिर किया है।
टीम इंडिया और रॉयल चैलेंजर्स बैंगलोर के कप्तान विराट कोहली कंधे की चोट से पूरी तरह से उबर चुके हैं. वह मुंबई इंडियंस के खिलाफ कल आईपीएल के मैच में रायल चैलेंजर्स बेंगलूर की अगुवाई के लिए फिट हैं. बीसीसीआई की मेडिकल टीम ने इसकी पुष्टि की है.
गौरतलब है कि विराट को ऑस्ट्रेलिया के खिलाफ रांची में तीसरे टेस्ट के दौरान फील्डिंग करते हुए कोहली को दाहिने कंधे में चोट लगी थी. वह धर्मशाला में चौथा टेस्ट और आईपीएल के शुरुआती तीन मैचों नहीं खेल सके थे.
नेट प्रेक्टिस में की फील्डिंग
ढाका। क्रिकेट में आपने एक से एक अनूठे रेकॉर्ड बनते देखे होंगे, लेकिन क्रिकेट के इतने लंबे इतिहास में शायद ही आपने किसी बोलर को एक ओवर में 92 रन खाते हुए देखा हो। लेकिन
बांग्लादेश में क्लब क्रिकेट खेलने वाले एक गेंदबाज ने हाल ही में इतने रन महज 4 गेंदें फेंककर ही खा लिए। ढाका में खेली जा रही सेकंड डिविजन क्रिकेट लीग में लालमटिया टीम के गेंदबाज सुजोन महमूद ने अपने ओवर में केवल 4 गेंदें ही फेंककर 92 रन लुटाए, जिसमें 65 रन वाइड (13 गेंदों में) और 15 रन तीन नो बॉल फेंककर दिए। यह एग्जोम क्रिकेटर्स की पारी का पहला ही ओवर था और इस टीम ने इस तरह 10 विकेट से जीत अपने नाम कर ली।
अभिनेत्री कृति सेनन का कहना है कि उन्होंने इंडियन प्रीमियर लीग (आईपीएल) के उद्घाटन के मौके पर अपनी प्रस्तुति के प्रत्येक क्षण का खूब आनंद उठाया। कृति ने शनिवार को बेंगलुरु में आईपीएल से जुड़े समारोह में पहली बार कार्यक्रम पेश किया था। कृति ने एक बयान में कहा, “आईपीएल के लिए यह मेरी पहली प्रस्तुति थी और मैं इसके प्रत्येक क्षण का आनंद ले रही थी क्योंकि मैं इस तरह से परफार्म करना पसंद करती हूं।